cyanic-selkie/wikianc huggingface dataset:
சூரியச் சுழற்சி 10
1859 சூரியப் புயல்
1859 ஆம் ஆண்டு செப்டம்பர் மாதம் முதலாம் இரண்டாம் திகதிகளில் ஏற்பட்ட சூரியப் புயல் ஒன்று பூமியின் காந்தசக்தியினைப் பாதித்தது. இச்சூரியப்புயலே பூமியினைத் தாக்கிய மிகப்பெரிய புவிக்காந்தப் புயல் ஆகும். இதனை ஹரிங்டன் நிகழ்வு எனவும் அழைக்கின்றனர். உலகம் பூராகவும் சோதி தென்பட்டடது. குறிப்பாக கரீபியன் தீவுப் பகுதிகளிலும் ரொக்கி மலைத் தொடர்ப் பகுதியிலும் மிகவும் பிரகாசமாக இச்சோதி தென்பட்டது. இச்சொதியினால் இரவு நேரத்தினை காலை நேரமாகா மாற்றி ஓர் பாரிய தோற்ற மயக்கத்தை அளித்ததுடன் மட்டுமன்றி இப்பிரதேசங்களில் வசித்து வந்த மக்கள் தமது காலை உணவுகளையும் தயாரிக்கத் தொடங்கினார்கள் என செய்திகள் குறிப்பிடுகின்றன.
இதன் காரணமாக வட அமெரிக்கா, ஐரோப்பா முழுவதும் தொலைத்தந்திச் சேவைகள் பாதிக்கப்பட்டன. அவற்றுள் சில தாமாகவே செய்திகள் அனுப்பியதுடன், சில தீப்பற்றி எரிந்தன.
மேற்கோள்கள்
பகுப்பு:சூரியச் சுழற்சிகள்
ஆதமங்கலம் அமிர்த கடேஸ்வரர் மற்றும் வரதராஜப்பெருமாள் கோயில்
கோயில் அமைப்பு
இக்கோயிலில் அமிர்த கடேஸ்வரர், அமிர்தாம்பிகை சன்னதிகளும், விநாயகர், முருகன், துர்க்கை, நவகிரகம், சண்டிகேஸ்வரர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கடலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வால்டர் பிரவுண்
வால்டர் பிரவுண் (Walter Brown , பிறப்பு: சூலை 31 1868, இறப்பு: ஆகத்து 13 1954), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1895 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
வால்டர் பிரவுண் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 14 2011.
வகுத்துபட்டி ஊராட்சி
வகுத்துபட்டி ஊராட்சி (Vaguthupatti Gram Panchayat), தமிழ்நாட்டின் தர்மபுரி மாவட்டத்தில் உள்ள மொரப்பூர் வட்டாரத்தில் அமைந்துள்ளது. இந்த ஊராட்சி, பாப்பிரெட்டிபட்டி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1894 ஆகும். இவர்களில் பெண்கள் 927 பேரும் ஆண்கள் 967 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உம்மதாட்டு
உம்மதாட்டு என்பது கருநாடகத்தின் கலைகளில் ஒன்று. இதை கொடவ இனத்துப் பெண்கள் நிகழ்த்துவர். இவர்கள் கருநாடகத்தின் குடகு பகுதியில் வாழ்கின்றனர். தங்களுடைய பாரம்பரிய ஆடைகளையும், நகைகளையும் அணிந்திருப்பர். மரத்தாலான விளக்குகளைச் சுற்றி, வட்டவடிவில் கூடி நின்று, ஆடுவர். வட்டத்தின் நடுவில், நீர்க் குடத்தை கையில் வைத்திருப்பாண் ஒரு பெண். நடுவில் நிற்கும் பெண், காவிரித்தாயைக் குறிக்கிறது. ஆடும்போது காவிரி வரலாற்றைப் பற்றிய பாடலைப் பாடுவர். பாடல் வரிகளுக்கு ஏற்ப தாளம், இசை வேறுபாடு இருக்கும்.
பகுப்பு:கலைகள்
மாலிப்டினம் மூவாக்சைடு
மாலிப்டினம் மூவாக்சைடு (Molybdenum trioxide) என்பது MoO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், எந்தவொரு மாலிப்டினம் சேர்மத்திலிருந்தும் மாலிப்டினம் மூவாக்சைடை பெருமளவில் தயாரிக்க முடியும். ஆக்சிசனேற்ற வினையூக்கியாகச் செயற்படுவது இச்சேர்மத்தினுடைய முதன்மையான பயன்பாடு ஆகும். மேலும் பிற மாலிப்டினம் சேர்மங்களைத் தயாரிக்கவும் இது பயன்படுகிறது.
மாலிப்டினம் மூவாக்சைடில் மாலிப்டினம் +6 ஆக்சிசனேற்ற நிலையில் காணப்படுகிறது.
கட்டமைப்பு
வாயுநிலை, மாலிப்டினம் மூவாக்சைடில் மைய மாலிப்டினம் அணுவுடன் மூன்று ஆக்சிசன் அணுக்கள் இரட்டைப் பிணைப்பால் பிணைந்துள்ளன. திண்மநிலையில், நீரற்ற MoO3 சேர்மமானது சாய்சதுரப் படிகத்தில் உருத்திரிந்த MoO6 எண்முகங்களைக் கொண்டுள்ளது. விளிம்புகளுடன் பகிர்ந்து கொள்ளும் எண்முகங்கள் சங்கிலிகளாக உருவாகின்றன. இச்சங்கிலிகள் ஆக்சிசன் அணுக்களுடன் குறுக்கில் பிணைந்து அடுக்குகளை உருவாக்குகின்றன. ஒரு மாலிப்டினம் – ஆக்சிசன் பிணைப்பு குறைவாக உள்ள பிணைக்கப்படாத ஆக்சிசன் எண்முகத்தில் உள்ளது.
தயாரிப்பு
முதன்மைத் தாதுவான மாலிப்டினம் இரு சல்பைடை காற்றில் வறுப்பதன் மூலம் மாலிப்டினம் மூவாக்சைடு தொழில்முறையில் தயாரிக்கப்படுகிறது.
2 MoS2 + 7 O2 → 2 MoO3 + 4 SO2
நீரிய சோடியம் மாலிப்டேட்டு கரைசலுடன் பெர்குளோரிக் அமிலத்தை சேர்த்து அமிலமாக்கல் வினைக்கு உட்படுத்தி ஆய்வகங்களில் மாலிப்டினம் மூவாக்சைடு தயாரிக்கப்படுகிறது. :
Na2MoO4 + H2O + 2 HClO4 → MoO3(H2O)2 + 2 NaClO4
இவ்வினையில் உருவாகும் இருநீரேற்று விரைவாக நீரை இழந்து ஒருநீரேற்று வடிவ மாலிப்டினம் மூவாக்சைடு உருவாகிறது. இவ்விரண்டு நீரேற்றுகளும் அடர்த்தியான மஞ்சள் நிறத்தில் காணப்படுகின்றன.
தண்ணீரில் மாலிப்டினம் மூவாக்சைடு சிறிதளவு கரைந்து மாலிப்டிக் அமிலத்தைத் தருகிறது. காரங்களுடன் சேர்ந்து மாலிப்டேட்டு எதிர்மின் அயனியை தருகின்ற நிலையிலில் மாலிப்டினம் மூவாக்சைடு இருக்கிறது.
பயன்கள்
பெருமளவில் மாலிப்டினம் உலோகத்தைத் தயாரிக்க மாலிப்டினம் மூவாக்சைடு பயன்படுகிறது. அரிமானத்தைத் தடுப்பதற்காக எஃகுடன் சேர்த்து கலப்புலோகம் தயாரிப்பதற்கு மாலிப்டினம் பெரிதும் உதவுகிறது. மாலிப்டினம் மூவாக்சைடுடன் ஐதரசன் சேர்த்து உயர்வெப்பநிலைக்கு சூடுபடுத்தும் போது மாலிப்டினம் உலோகம் கிடைக்கிறது. MoO3 + 3 H2 → Mo + 3 H2O
தொழிற்சாலைகளில் புரப்பீன் மற்றும் அமோனியாவை ஆக்சிசனேற்றம் செய்து அக்ரைலோநைட்ரைல் தயாரிக்கையில் மாலிப்டினம் மூவாக்சைடு இணை வினையூக்கியாக செயல்படுகிறது.
அடுக்குக் கட்டமைப்பு மற்றும் Mo(VI)/Mo(V) இனச்சேர்க்கை எளிமை காரணமாக மாலிப்டினம் மூவாக்சைடு மின்வேதியியல் கருவிகள் மற்றும் மின்வேதியியல் வெளிப்பாடுகளில் பயன்படுகிறது. பல்படிமங்களில் ஒரு வலிமையான நுண்ணுயிர் எதிர்ப்பு முகவராகவும் மாலிப்டினம் மூவாக்சைடு பரிந்துரைக்கப்படுகிறது. தண்ணீருடன் தொடர்பு கொள்ள நேரும்போது H+ அயனிகளை உருவாக்கி பாக்டீரியாக்களை அழிக்க மாலிப்டினம் மூவாக்சைடு பயன்படுகிறது.
புற இணைப்புகள்
பகுப்பு:மாலிப்டினச் சேர்மங்கள் பகுப்பு:ஆக்சைடுகள்
ஓபெர்கஃபெல் எதிர் ஒட்செசு
ஓபெர்கஃபெல் எதிர் ஒட்செசு (Obergefell v. Hodges), 576 ஐ.அ. ___ (2015) என்பது ஐக்கிய அமெரிக்க உச்ச நீதிமன்றத்தில் நடந்த ஒரு முக்கிய வழக்கு ஆகும். இந்த வழக்கில் ஒரு பாலினத்தவர்கள் திருமணம் செய்வதற்கான உரிமையை ஐக்கிய அமெரிக்காவின் அரசமைப்புச் சட்டத்தின் பதினான்காவது திருத்தத்தின் கீழ் ஏற்றுக்கொண்டது. இந்த வழக்கின் தீர்ப்பின் படி ஐக்கிய அமெரிக்காவின் மாகாணங்கள் ஒரு பால் திருமணங்களை மறுக்க முடியாது. பிற மாகாணத்தில் ஏற்றுக்கொள்ளப்பட்ட ஒரு பால் திருமணத்தை ஏற்றுக்கொள்ள வேண்டும். .
மேற்கோள்கள்
பகுப்பு:ஐக்கிய அமெரிக்காவில் சட்டம் பகுப்பு:ந.ந.ஈ.தி
கிழக்கத்திய கிறித்தவம்
கிழக்கத்திய கிறித்தவம் என்பது பால்கன் குடா, கிழக்கு ஐரோப்பா, அனத்தோலியா, மத்திய கிழக்கு நாடுகள், ஆப்பிரிக்கா, இந்தியா மற்றும் தூர கிழக்கு நாடிகளில் பல நூற்றாண்டுகளாக உருவாக்கி வளர்ந்துவரும் கிறித்தவ மரபையும் அதனைச்சேர்ந்த திருச்சபைகளையும் குறிக்கும்.
மேற்கு ஐரோப்பாவின் மேற்கத்திய கிறித்தவ மரபுகளை சேராத சபைகளை குறிக்க இதனைப்பயன்படுத்துகின்றனர். இது ஒரு தனி கிறித்தவ உட்பிரிவு அல்ல. உண்மையில், சில "கிழக்கு" திருச்சபைகள் ஒன்றை ஒன்று ஒத்திருப்பதை விட "மேற்கத்திய" கிறித்துவத்தினை மரபுகளிலும் வரலாற்றிலும் இறையியலிலும் அதிகம் ஒத்து போகின்றன. இவ்வகை கிழக்கத்திய கிறித்தவ மரபுகளில் கிழக்கு மரபுவழி திருச்சபையே பெரியது ஆகும். கிழக்கத்திய கிறித்தவ திருச்சபைகளுல் சில கத்தோலிக்க திருச்சபையின் வழிபாட்டு முறைபிரிவுகள் என்பதும் இவை திருத்தந்தையின் ஆட்சிக்கு உபட்டவை என்பதும் குறிக்கத்தக்கது.
இன்று, மேற்கு மற்றும் கிழக்கு கிறித்துவத்துகிடையேயான புவியியல் எல்லைகள், குறிப்பாக மறைபணியாளர்களின் பரவலுக்குப்பின், கிட்டத்தட்ட இல்லாமல் போய்விட்டது.
பட்டாணி உப்புக்கொத்தி
பட்டாணி உப்புக்கொத்தி (Little Ringed Plover - Charadrius dubius) என்பது ஒரு சிறிய உப்புக்கொத்தி பறவை. கண்ணைச்சுற்றி காணப்படும் மஞ்சள் வளையம் இப்பறவையின் ஓர் முக்கிய அடையாளம் ஆகும்.
பரவல்
இந்தியத் துணைக்கண்டம் *முழுவதும் காணப்படும்; இமயமலையிலும் 4000 அடி உயரம் வரை இவை பரவுகின்றன. பட்டாணி உப்புக்கொத்தியின் ஒரு இனமான  C. d. curonicus  ஐரோப்பாவிலிருந்து பனிக்காலத்தில் வலசையாக வருகின்றது எனவும் இன்னொரு இனமான C. d. jerdoni இந்தியாவிலேயே இனப்பெருக்கம் செய்கின்றது எனவும் சலீம் அலி கருதுகிறார்.
மேற்கோள்கள்
பகுப்பு:இந்தியப் பறவைகள் பகுப்பு:ஐரோவாசியப் பறவைகள் பகுப்பு:உப்புக்கொத்திகள்
பெந்துர்த்தி மண்டலம்
ஆட்சி
இந்த மண்டலத்தின் எண் 24. இது ஆந்திர சட்டமன்றத்திற்கு பெந்துர்த்தி சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:விசாகப்பட்டினம் மாவட்டம்
கடல் மாலை திட்டம்
கடல் மாலை திட்டம் (Sagar Mala project) இந்தியத் துறைமுகங்களை சர்வதேச தரத்திற்கு உயர்த்தி அமைப்பதே கடல் மாலைத் திட்டத்தின் நோக்கமாகும். இதனால் நாட்டின் கடற்கரை பகுதிகளில் தொழில் மற்றும் போக்குவரத்து வசதிகள் மேம்படும். ,பழைய மீன்பிடி துறைமுகங்களையும், வணிக துறைமுகங்களையும் மேம்படுத்தும் திட்டத்திற்காக இந்திய அரசு 70,000 கோடி ரூபாய் முதலீடு செய்ய தீர்மானித்துள்ளது.
பயன்கள் : 1, உள்நாட்டு நதிநீர் போக்குவரத்து சார் பலன்கள்.
2, சாலை போக்குவரத்து பெருமளவு தவிக்க படும், பயன்பாட்டு எரிபொருள் சிக்கனம்
3, சர்வ தேச அளவில் வாணிபம் சிறக்கும் மற்றும் உள்நாட்டு வாணிபம் எளிமை படுத்தபடும்.
4, நாட்டின் பொருளாதாரம், பாதுகாப்பு மாற்றும் தற்சார்பு கொள்கை பெருமளவு நிறைவேற்றபட்டு செயல்வேகம் கொள்ளும்
பின்னணி
இந்தியாவில் 12 துறைமுகங்களையும், 1208 தீவுகளையும் மேம்படுத்தும், இந்திய கப்பல் போக்குவரத்து அமைச்சகம் திட்டமிட்ட, கடல் மாலைத் திட்டத்திற்கு 25 மார்ச் 2015இல் இந்திய மத்திய அமைச்சரவை ஒப்புதல் அளித்தது. தேசிய சாகர் மாலை உயர்மட்ட குழுவில் (NSAC) இந்திய கப்பல் போக்குவரத்து அமைச்சர், இத்திட்டத்திற்கு நிதியுதவி வழங்கும் மத்திய அரசின் துறைகளுக்கான அமைச்சர்கள் மற்றும் மாநில முதல்வர்கள் அல்லது மாநில துறைமுக அமைச்சர்கள் உறுப்பினர்களாக இருப்பர்.
இந்திய அரசு, சாகர்மாலை வளர்ச்சி நிறுவனத்தை (Sagarmala Development Company) 20 சூலை 2016இல் 1,000 கோடி ரூபாய்   மூலதனத்துடன் துவக்கியது. இந்திய அரசு தனது பங்காக சாகர் மாலை வளர்ச்சி நிறுவனத்தில் முதலில் 90 கோடி ரூபாய் பங்கு முதலீடு செய்துள்ளது.
உத்தேச துறைமுகங்கள்
சாகர் மாலை திட்டத்தின் கீழ் ஆறு பெருந்துறைமுகங்கள் நிறுவ திட்டமிடப்ப்பட்டுள்ளது. அவைகள்:
வெளி இணைப்புகள்
பகுப்பு:இந்திய அரசுத் திட்டங்கள் பகுப்பு:இந்தியத் துறைமுகங்கள் பகுப்பு:மோதி ஆட்சியின் திட்டங்கள்
தானிப்பாடி, அரூர்
தானிப்பாடி (Thanippadi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பெரியபட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 80 கிலோமீட்டர் தொலைவிலும், அரூரிலிருந்து 35 கிலோமீட்டர் தொலைவிலும் உள்ளது.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
அபடோவு
அபடோவு (Apatou) என்பது தென் அமெரிக்காவில் பிரான்சின் நேரடி அதிகாரத்துக்குள் இருக்கும் ஒரு ஆட்சி நிலப்பரப்பான பிரெஞ்சு கயானாவின் நகராட்சி மன்றங்களில் இதுவும் ஒன்றாகும். இந்நகராட்சி மன்றத்தின் மொத்தப் பரப்பளவு 2,02 சதுர கிலோமீற்றர்கள் ஆகும். 2012 ஆம் ஆண்டில் சனவரி மாதத்தில் இடம்பெற்ற மக்கள் தொகைக் கணக்கெடுப்பிற்கு அமைவாக இதன் மொத்த மக்கள் தொகை 7,257 ஆகும். இதற்கமைய அபடோவுவின் மக்கள் தொகை அடர்த்தி சதுர கிலோமீற்றருக்கு 3.6 ஆகும். 1976 ஆம் ஆண்டில் நவம்பர் மாதம் 12 ஆம் திகதியன்று அபடோவு நகராட்சி மன்றமாக நிறுவப்பட்ட்டது.
மேற்கோள்கள்
பகுப்பு:பிரெஞ்சு கயானாவின் நகராட்சி மன்றங்ள்
பொன் முட்டையிட்ட வாத்து
"பொன் முட்டையிட்ட வாத்து" (The Goose that Laid the Golden Eggs) என்பது ஈசாப்பின் நீதிக்கதைகளுள் ஒன்று. இக்கதை, பெர்ரி பொருளடக்கத்தில் 87 ஆவது கதையாகவுள்ளது. இதற்கொத்த பல கதைகள் கீழைநாடுகளிலும் வழங்கப்படுகின்றன. பலவற்றுள் பொன் முட்டையிடுவது வாத்து எனப் பல கதைகளில் கூறப்பட்டாலும் வேறுசில கதைகள் வாத்துக்குப் பதிலாக கோழி அல்லது வேறுசில பறவைகளைக் கொண்டுள்ளன. இக்கதையிலிருந்து, "பொன் முட்டையிடும் வாத்தைக் கொல்வது" என்ற வழக்குத் தொடரானது பேராசைப்பட்டு கையிலுள்ள வாய்ப்பை நழுவவிடும் செயலைக் குறிக்கப் பயன்படுத்தப்படுகிறது.
கதையும் செய்தியும்
அவியனசு, வில்லியம் காக்சுட்டன் ஆகிய இரு எழுத்தாளர்களும் பொன் முட்டையிடும் வாத்தை வைத்து இரண்டு வேறுபட்டக் கதைகளைக் கூறுகின்றனர். அதே சமயம் வேறுசில கதைகளில் கோழி இடம்பெறுகிறது. எழுத்தாளர் ஜார்ஜ் பைலர் டவுன்சென்டு எழுதிய கதை:
துவக்ககாலக் கதைகளில் நீதியைவிட பேராசை குறித்த எச்சரிக்கை மட்டுமே காணப்பட்டது. பிரெஞ்சு நீதிக்கதையாளர் "லா போந்தைனே" இன் கதையானது (Fables V.13), "இலாபத்தையே குறிக்கோளாகக்கொண்டிருக்கும் பேராசைக்காரர்கள் அனைத்தையுமிழப்பர்" என்ற உணர்ச்சிமயமான கருத்துடன் துவங்கி இறுதியில் அளவுக்குமீறி ஆசைப்பட்டு ஏழையானவர்களுக்கு இக்கதை பொருந்தும் என முடிகிறது பொன்முட்டையிட்ட வாத்துக் கதையின் தற்போதைய வடிவங்களில் காணப்படும் நீதியானது ('பேராசை பெருநஷ்டம்' (சாமுவேல் குரோக்சல், 1722)) பிற்காலச் சேர்க்கைகளாகும். மேலும் இக்கதைகளில் கோழியைவிட வாத்துதான் இடம்பெற்றது என்பதும் குறிப்பிடத்தக்கது.
ஆங்கில மரபுத்தொடரான "பொன் முட்டையிடும் வாத்தைக் கொன்றுவிடாதே" அல்லது "பொன்முட்டை வாத்தைக் கொல்வது" என்பதற்கு சமமான ஆங்கில மரபுத்தொடரானது இக்கதையிலிருந்து தோன்றியதாகும். காக்சுட்டனின் கதைப்படி, வாத்தின் சொந்தக்காரர் வாத்திடம் தினமும் இரண்டு முட்டையிடுமாறு கேட்டதாகவும், வாத்து அது தன்னால் முடியாது என்று கூறியதால் அவர் அதனைக் கொன்றுவிட்டதாகவும் கூறப்படுகிறது இதே நீதிதான் இக்னசி கிரசிக்கியின் "தி பார்மர்" ("The Farmer") கதையிலும் சொல்லப்பட்டுள்ளது. தனது நிலத்திலிருந்து இரட்டிப்பான இலாபம் காண ஆசைப்பட்டு இரு அறுவடைக்கு முயற்சி செய்த உழவனொருவன் நஷ்டப்பட்டத்தை இக்கதை கூறுகிறது.
சில கீழைநாட்டு வடிவங்கள்
இக்கதையையொத்த கதையொன்று ("சுவன்னஹம்ச ஜடக") புத்த நூலில் ("வினயா") இடம்பெற்றுள்ளது. இக்கதையின்படி ஒரு ஏழைக் குடும்பத்தின் தந்தை பொன் இறகுகளைக் கொண்ட அன்னமாக மறுபிறவி எடுத்துவந்து தன்னிடமிருந்து ஒரு இறகைப் பிடுங்கி விற்று பணமாக்கி குடும்ப செலவுக்கு வைத்துக்கொள்ளச் சொல்கிறார். மேலும் மீண்டும் எப்போதாவது வந்து அதேபோல ஒரு இறகைப் பிடுங்கிக்கொள்ளச் சொல்கிறாள். ஆனால் பேராசைகொண்ட அக்குடும்பத்தலைவி அனைத்து இறகுகளையும் மொத்தமாகப் பிடுங்க அவை அனைத்தும் சாதாரண இறகுகளாக மாறிவிட்டதோடு, அன்னத்திற்கு மீண்டும் தோன்றிய இறகுகளும் முன்போல பொன்னாக இல்லாமல் சாதாரண இறகுகளாக இருந்தன.
மகாபாரத்தின் ஒரு கிளைக்கதையில் பொன்னை உமிழும் வனப்பறவையைக் கண்ட ஒருவன் பேராசையால் அதனைக் கொன்றதாக உள்ளது
வெளியிணைப்புகள்
பகுப்பு:இந்திய இலக்கியம் பகுப்பு:நீதிக்கதைகள்
அசோக் குமார் (திரைப்படம்)
அசோக் குமார் 1941-ஆம் ஆண்டு வெளிவந்த தமிழ்த் திரைப்படம் ஆகும். இளங்கோவன் உரையாடல் எழுத, ராஜா சந்திரசேகர் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், சித்தூர் வி. நாகையா, என். எஸ். கிருஷ்ணன், எம். ஜி. இராமச்சந்திரன், பி. கண்ணாம்பா, டி. வி. குமுதினி மற்றும் பலர் நடித்துள்ளனர். நியூடோன் ஸ்டுடியோவில் மதுரை முருகன் டாக்கி பிலிம் கம்பெனியால் இது தயாரிக்கப்பட்டது.
கதை
போர்க்களம் சென்று வெற்றி வீரனாக வந்த தனது மகன் குணாளனை (தியாகராஜ பாகவதர்), தன் இளையாளான திசியரட்சதைக்கு (கண்ணாம்பா) அறிமுகப்படுத்தினார் அசோகர் (வி. நாகையா). அப்பால் அவனுக்கு விரைவாகவே யுவராஜ பட்டாபிசேகம் செய்யவும் நினைத்தார்.
மறுநாள் தன் தந்தையின் விருப்பப்படி குணாளன் திசியரட்சதையின் முன் பாடினான். அவன் பாடிக்கொண்டிருக்கும் போதே, அசோகர் மந்திரியின் அழைப்பிற்கிணங்க, வேலையாக வெளியே சென்றார். இதுதான் சமயம் என்று குணாளனைத் தன் இச்சைக்கு இசையத் தூண்டினாள் இளையராணி. குணாளன் மறுத்தான். இளையராணி வெகுண்டாள். அசோகர் வந்தார். குணாளன் மீது வீண் பழி சுமத்தினாள் திசியரட்சதை.
குணாளன் நாடுகடத்தப்பட்டான். கர்ப்பவதியான காஞ்சனமாலாவையும் வெளியில் துரத்தினாள். குணாளனின் இரு கண்களையும் பிடுங்கச் செய்து வெளியில் துரத்தினாள். கண்ணற்ற குணாளனும், திக்கற்ற காஞ்சனமாலையும் ஒரு கிராமத்தில் சந்தித்து அங்கு கொஞ்ச நாள் தங்க, காஞ்சனமாலைக்கு ஒரு பெண் குழந்தை பிறக்கிறது. அங்கிருந்து குழந்தையுடன் ஊரூராக பிச்சை யெடுத்துப் போய்க் கொண்டிருக்க, திடீரென்று குழந்தை இறந்து விடுகின்றது.
புத்தபிக்கு உபகுப்தாச்சாரியாரின் (கே. மகாதேவய்யர்) உதவியால் பகவான் புத்தரின் சந்நிதானத்தில் குணாளனின் இழந்த கண்கள் இரண்டையும் பெற்று சுகமாக வாழ்கிறார்கள்.
இப்படத்தில் இடம்பெற்ற பாடல்கள்
இப்படத்தில் மொத்தம் 19 பாடல்கள் இடம்பெற்றிருந்தன. பாபநாசம் சிவன் பாடல்களை இயற்றியிருந்தார். உனைக் கண்டு மயங்காத பேர்களுண்டோ, சத்வகுண போதன், பூமியில் மானிட ஜென்ம மடைந்துமோர் ஆகிய பாடல்கள் மிகப் பிரபலான பாடல்களாகும்.
வெளியிணைப்புகள்
பகுப்பு:1941 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:எம். கே. தியாகராஜ பாகவதர் நடித்த திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
தாரங்கதாரா இராச்சியம்
வரலாறு
தாரங்கதாரா இராச்சியத்தை 1090-இல் இராஜபுத்திர குல ஆட்சியாளர் ஹர்பால் தேவ் மக்வானா என்பர், தில்லி சுல்தானகத்தை எதிர்த்து, ஜாலாவாத் எனும் பெயரில் நிறுவினார். 1742-இல் தாரகதாரா எனும் புதிய நகரம் நிறுவப்பட்டது. 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற தாரங்கதாரா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி  இராச்சியம்   1948-ஆம் ஆண்டில்  பம்பாய் மாகாணத்துடன் இணக்கப்பட்டது. 1956-இல் மாநில மறுசீரமைப்புச் சட்டத்தின் படி, இராச்சியம் குஜராத் மாநிலத்தில் இணைக்கப்பட்டது.
வெளி இணைப்புகள்
பகுப்பு:இந்தியாவின் மன்னராட்சிகள் பகுப்பு:சுரேந்திரநகர் மாவட்டம் பகுப்பு:குசராத் வரலாறு பகுப்பு:கத்தியவார் முகமை பகுப்பு:சௌராட்டிர தீபகற்பம்
சர்வதேச முன்னேற்ற இதழ்
சர்வதேச முன்னேற்ற இதழ் - ஆ ய்வுகள்  அதிகாரபூர்வமான மதிப்பாய்வு கல்வி இதழாகும். சமூக விஞ்ஞானங்களில் (பொருளாதாரம், அரசியலமைப்பு, சர்வதேச உறவுகள், சமூகவியல் மற்றும் மானுடவியல்) மற்றும் வளர்ச்சி ஆய்வுகள் ஆகியவற்றின் மீது முக்கிய கவனம் செலுத்துவதன் மூலம் சர்வதேச முன்னேற்றத்திற்கான விவரங்களை ஆராய்ச்சியாளர்கள் வெளியிடுகின்றனர், இருப்பினும் இது இயற்கை மற்றும் சமூக அறிவியல் ஆகிய இரண்டையும் உள்ளடக்கியது.
குறிப்புகள்
பகுப்பு:ஆங்கில இதழ்கள்
திசையிலி பெருக்கல்
கணிதத்தில் திசையிலி பெருக்கல் (scalar multiplication) என்பது நேரியல் இயற்கணிதத்தில் ஒரு திசையன் வெளியை வரையறுக்கும் அடிப்படைச் செயல்களில் ஒன்றாகும். ).
பொதுவான வடிவவியல் சூழல்களில் ஒரு மெய்யெண் யூக்ளீடிய திசையனை ஒரு நேர்ம மெய்யெண்ணால் பெருக்கும்போது அத்திசையனின் திசை மாறாமல் அதன் பரும அளவு அந்த மெய்யெண் அளவில் அதிகரிக்கிறது. ஒரு திசையனை ஒரு திசையிலியால் பெருக்குவது திசையிலிப் பெருக்கல் எனப்படுகிறது. அப்பெருக்கலின் விளைவும் ஒரு திசையனாக இருக்கும். விளைவுத் திசையனின் திசையானது, அத்திசையிலி நேர்மமாக இருப்பின் மூலத் திசையனின் திசையிலும், எதிர்மமாக இருப்பின் எதிர் திசையிலும் அமையும். விளைவுத் திசையனின் பரும அளவு மூலத்திசையனின் பரும அளவின் அத்திசையிலி மடங்காக இருக்கும்.
r = −1 மற்றும் r = 2, r = 3 என்பதற்கான திசையிலிப் பெருக்கலின் விளக்கம் படத்தில் தரப்பட்டுள்ளது.
வரையறை
K ஒரு இயற்கணிதக் களம்; V என்பது K மீதான ஒரு திசையன் வெளி எனில் திசையிலிப் பெருக்கலானது, K × V இலிருந்து V க்கான ஒரு சார்பாகும். இச்சார்பால் K இன் ஒரு உறுப்பு k மற்றும் V இன் உறுப்பு v இவற்றின் மீதான இச்சார்பின் விளைவு kv எனக் குறிக்கப்படும்.
பண்புகள்
திசையிலிப் பெருக்கல் கீழுள்ள விதிகளை நிறைவு செய்யும்:
இங்கு + என்பது இயற்கணித களம் அல்லது திசையன் வெளியின் கூட்டல் செயல்; 0 அக்கூட்டல் செயலிக்கான சமனி உறுப்பு.
அணிகளை திசையிலியால் பெருக்கல்
A
அணியை
λ
என்ற திசையிலியால் பெருக்கினால்
உடன் சம வரிசை கொண்ட புது அணி
λA
கிடைக்கும்,
அணிகளின் உறுப்புகளமையும் களமானது பரிமாற்றுத்தன்மை கொண்டிருந்தால் இடப்பெருக்கல் மற்றும் வலப்பெருக்கல் இரண்டின் மதிப்பும் சமமாக இருக்கும். எடுத்துக்காட்டு:
குவாதலூப் புயல் பறவை
குவாதலூப் புயல் பறவை (Guadalupe storm petrel) இது கடற்பறவை வகையைச் சார்ந்த ஒரு சிறிய பறவையாகும். இவை மேற்கத்திய புயல் பறவை எனற குடும்பத்தைச் சார்ந்ததாகும். இப்பறவையானது  ஐ.யூ.சி.என்னின் பட்டியல் கணக்கின்படி அழிந்துவிட்டதாக அழிந்துவிட்டதாக கூறப்படுகிறது.
சிரிகாந்த் வாக்
சிரிகாந்த் வாக் (Shrikant Wagh, பிறப்பு: மார்ச்சு 10, 1991), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது இருபது20 போட்டிகளில் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1991 பிறப்புகள் பகுப்பு:1988 பிறப்புகள் பகுப்பு:வாழும் நபர்கள்
கோயில் (வழிபாட்டிடம்)
thumb|200px|கி.மு 449 ஆம் ஆண்டில் கட்டப்பட்ட [[ஹெபீஸ்ட்டஸ் கோயில் எனப்படும் கிரேக்கக் கோயில் ஒன்று.]] வழிபாட்டிடம் என்பது ஆன்மீக சடங்குகள், பிரார்த்தனை, பலியிடல் போன்ற செயல்களுக்காக ஒதுக்கப்பட்ட கட்டிடமாகும்.
பண்டை எகிப்தியக் கோயில்கள்
thumb|200px|பண்டை எகிப்தியக் கோயில் ஒன்று பண்டைக்கால எகிப்தின் தொடக்கக் கோயில்கள் ஒரு மூடிய மண்டபம் ஆகும். இவற்றின் கூரைகள் தூண்களினால் தாங்கப்பட்டு இருந்தன. புதிய இராச்சியக் காலத்தில், வாயில் கோபுர அமைப்புக்கள், முற்றம், கோயில் கருவறைக்கு முன் அமைந்த மண்டபம் என்பன அமைக்கப்பட்டன. இப் பாணி கிரேக்க -ரோமர் காலம் வரை நிலைத்து இருந்தது. பண்டை எகிப்தியக் கோயில்கள் கற்களால் கட்டப்பட்டன. சுற்று மதில்களுக்கு செங்கற்கள் பயன்படுத்தப்பட்டன.
எகிப்தியக் கோயில்களின் நடுவில் ஒரு அறையில் கடவுள் உருவம் வைக்கப்படிருக்கும். அரசனின் சார்பில் ஒரு மதகுரு இதற்குப் பொறுப்பாக இருப்பார். இக் கோயில்கள் பொதுவாக மக்கள் வழிபடுவதற்காகத் திறந்து வைக்கப்படுவது இல்லை. கோயில் அதிகாரிகளைத் தவிர வேறு எவரும் செல்ல முடியாதவாறு கோயில் பூட்டப்பட்டிருக்கும். விழா நாட்களில் மட்டும் சிலை மக்கள் வழிபடுவதற்காக கோயிலுக்கு வெளியில் எடுத்துவரப்படும்.
கிரேக்க - உரோமக் கோயில்கள்
பண்டைக் கிரேக்கர்கள் தமது கோயில்களை டெமெனோஸ் என்று அழைத்தனர். இது புனிதப் பகுதி என்னும் பொருள் கொண்டது. பலி கொடுப்பதற்கான பலிபீடம் கட்டிடங்களுக்குப் புறத்தே அமைந்த வெளியிடத்திலேயே இருப்பதால், இக் கோயில்களின் புனிதம் முக்கியமாக இவ் வெளியிடங்களுடனேயே தொடர்புபட்டு உள்ளது. கிரேக்கக் கடவுளர் சிலைகளைத் தாங்கிய கட்டிடங்கள் தொடக்கத்தில் மிகவும் எளிமையான கட்டிடங்களாகவே இருந்தன. கி.மு ஆறாம் நூற்றாண்டுக்குப் பின்னர் இவை விரிவான நுணுக்க வேலைப்பாடுகளுடன் அமைந்தன. கிரேக்கக் கோயில் கட்டிடக்கலை, பண்டைய கட்டிடக்கலை மரபுகளில் பெருமளவு தாக்கத்தைக் கொண்டிருந்தது.
கோயில்களின் அமைவிடத்தைத் தீர்மானிப்பதற்கான கிரியைகள், பறவைகளின் பறப்பை அல்லது வேறு இயற்கைத் தோற்றப்பாடுகளை அவதானித்துக் குறி சொல்பவரினால் நடத்தப்பட்டது. ரோமர் கோயில்கள் பொதுவாகக் கிழக்கு நோக்கியபடி அமைந்திருந்தன. எனினும் கோயில்களின் திசை குறித்த நுணுக்க விபரங்கள் சரியாகத் தெரியவரவில்லை. சில கோயில்கள் வேறு திசைகளை நோக்கியும் அமைந்திருக்கின்றன. எடுத்துக் காட்டாக பந்தியன் (Pantheon) வடக்கு நோக்கியபடி உள்ளது.
இந்துக் கோயில்கள்
thumb|200px|கம்போடியாவில் உள்ள [[அங்கூர் வாட் இந்துக் கோயில்.12 ஆம் நூற்றாண்டில் கட்டப்பட்ட இதுவே உலகின் மிகப்பெரிய இந்துக் கோயிலாகும்.]] பல நூறு மொழிகளைப் பேசுவோர் இந்துக்களாக இருக்கிறார்கள். இதனால், இறைவனை வணங்குவதற்கான இடம், மந்திர், மந்திரா, தேவஸ்தானம், தேவாலயம், அம்பலம் போன்ற எண்ணற்ற சொற்களால் குறிப்பிடப்படுவது உண்டு. எனினும் இவற்றின் நோக்கம் ஒன்றே. இந்து சமயத்தில் ஒரு மரத்தின் கீழ் ஒரு கல்லை வைத்து அதை இறைவனாக உருவகித்து வணங்கும்போது அது ஒரு கோயிலாகி விடுகிறது. எனவே வெறும் மர நிழலில் இருந்து, ஒரு நகரத்தையே உள்ளடக்கிய பெரிய கோயில்கள் வரை பல அளவுகளிலும் இந்துக் கோயில்கள் உள்ளன.
இந்துக் கோயில்கள் மிக நீண்ட வரலாற்றைக் கொண்டவை. இந்து சமயத்தின் தாயகமான இந்தியாவில் பல ஆயிரம் ஆண்டுகளுக்கு முன்னரே கோயில்கள் இருந்திருக்கலாம் எனக் கருதப்படுகிறது. இடைக்காலத்தில், படையெடுப்புக்களாலும், பண்பாட்டுத் தொடர்புகளாலும் இந்து சமயம் இந்தியாவைத் தாண்டியும் விரிவடைந்தபோது வேறு பல நாடுகளிலும் இந்துக் கோயில்கள் கட்டப்பட்டன. உலகின் மிகப்பெரிய இந்துக் கோயில்கள் இந்தியாவுக்கு வெளியே கம்போடியா, இந்தோனேசியா போன்ற நாடுகளில் அமைக்கப்பட்டன. இன்று, இந்துக்கள் உலகின் மூலை முடுக்குகளில் எல்லாம் பரவி வாழுகின்றனர். அதனால், ஐக்கிய அமெரிக்கா, ஆஸ்திரேலியா, ஐரோப்பிய நாடுகள் ஆகியவற்றிலும் கூடப் பல இந்துக் கோயில்கள் அமைக்கப்படுகின்றன.
அமைந்திருக்கும் சமுதாயம், இடம், அமைக்கப்பட்ட காலம் ஆகியவற்றைப் பொறுத்து இந்துக் கோயில்கள் பல்வேறு அமைப்புக்களில் காணப்படுகின்றன. எனினும் சில அடிப்படையான அமைப்புக்கள் எல்லா இந்துக் கோயில்களிலும் உள்ளன.
புத்த கோயில்கள்
thumb|200px|[[புத்த காயாவில் உள்ள மகாபோதி கோயில் தொகுதி.]] மரபுவழியான புத்த கோயில்கள், மனிதருக்கு உள் மற்றும் வெளி அமைதியைக் கொடுக்கும் நோக்கில் வடிவமைக்கப் படுகின்றன. பௌத்தம் இறைவனைப் பற்றிப் பேசுவதில்லை ஆயினும், பௌத்த சமயத்தின் சில பிரிவுகள் கௌதம புத்தரைப் புத்த கோயில்களில் வைத்து வழிபடுகின்றனர். தாதுகோபுரம், அரச மரம், படிம வீடு, துறவிகள் மடம் போன்ற கூறுகள் புத்த கோயில்களில் காணப்படுகின்றன. இத் தாதுகோபுரங்களில் கௌதம புத்தரின் பல், எலும்பு போன்ற சின்னங்கள் வைக்கப்படுகின்றன.
புத்த மதம் தோன்றிய இந்தியாவில் இன்று அம் மதம் அருகி விட்டாலும், இந்தியாவுக்கு வெளியே அது ஒரு பாரிய மதமாக உள்ளது. தென்கிழக்கு ஆசிய நாடுகள் பலவற்றிலும், சீனா, ஜப்பான், இலங்கை போன்ற நாடுகளிலும் புத்த மதம் பெரும்பான்மை மதமாக இருந்து வருகிறது. இதனால் அந் நாடுகளிலும், அவர்கள் புலம் பெயர்ந்து வாழும் வேறு பல நாடுகளிலும் புத்த கோயில்கள் உள்ளன.
உலகின் மிகப்பெரிய தாதுகோபுரங்களைக் கொண்ட புத்த கோயில்கள் சில இலங்கையில் உள்ளன. அசோகப் பேரரசனால் அனுப்பி வைக்கப்பட்டதும், புத்தர் ஞானம் பெற்றதுமான வெள்ளரசு மரக் கிளையை நட்டு வளர்க்கப்பட்ட அரச மரம் இன்றும் அநுராதபுரத்தில் உள்ள புத்த கோயில் ஒன்றில் உள்ளது.
சமணக் கோயில்கள்
thumb|200px|இந்தியாவின் கேரள மாநிலத்தின் [[கொச்சியில் உள்ள சமணக் கோயில் ஒன்று.]] சமண சமயம் அல்லது ஜைன மதம் என அழைக்கப்படும் மதம் ஒரு காலத்தில் இந்தியாவில் செல்வாக்குடன் திகழ்ந்தது. இம் மதம் செல்வாக்கிழந்த போது சமணக் கோயில்கள் பல அழிக்கப்பட்டு விட்டன. இன்று இந்தியாவில் சிறு அளவில் சமணர் வாழ்ந்து வருகின்றனர்.
சமணக் கோயில்களில் தீர்த்தங்கரர்கள் எனப்படும் மதப் பெரியார்களின் உருவங்கள் வைத்து வழிபடப்படுகின்றன. சமணக் கோயில்கள் பெரும்பாலும் சலவைக் கல்லினால் அமைக்கப்படுகின்றன. சில புகழ் பெற்ற சமணக் கோயில்கள் இந்தியாவில், பலித்தானா, சங்கேஸ்வர், சிக்கார்ஜி, வத்தமான், மும்பாய், அகமதாபாத் ஆகிய இடங்களில் உள்ளன. சமணக் கோயில்களில் பல சலவைக் கல் தூண்கள் அமைக்கப்படுகின்றன. இவை தேவதைகளின் உருவங்களைக் கொண்ட சிற்பவேலைகளினால் அழகூட்டப்படுகின்றன. சமணக் கோயில்களின் முதன்மை அறையில், பர்ஷ்வாநாதர், ரிஷபதேவர், மகாவீரர் ஆகிய மூன்று தீர்த்தங்கரர்களின் உருவங்கள் வைக்கப்படுகின்றன. மவுண்ட் அபுவில் உள்ள தில்வாரா கோயில்கள் சமணம் தொடர்பான மிக அழகிய யாத்திரைத் தலம் எனச் சொல்லப்படுகின்றது.
சீக்கியக் கோயில்கள்
thumb|200px|right|[[பொற்கோயில் எனப்படும் ஹர்மந்திர் சாகிப்]] சீக்கிய மதக் கோயில்கள் பொதுவாக குருத்துவாரா எனவே அழைக்கப்படுகின்றன. இச் சொல் பஞ்சாபி மொழியில் குருவுக்கான வாயில் என்னும் பொருள் கொண்டது. எனினும் கோயில் என்ற சொல் சீக்கிய மதக் கோயில்களுக்கும் பரவலாக வழங்கப்படுவது உண்டு. சீக்கியக் கோயில்களில் உருவங்கள் வைத்து வணங்கப்படுவது இல்லை. சீக்கிய மதத்தினர் இந்தியாவின் பஞ்சாப் மாநிலத்தில் பெரும்பான்மையாக வாழ்கின்றனர். இவர்களுடைய மிகப் புனிதமான கோயிலும் பஞ்சாப்பில் உள்ள அமிர்தசரஸ் (அம்ரித்சார்) என்னும் நகரில் அமைந்துள்ளது. ஹர்மந்திர் சாகிப் என்னும் பெயர் கொண்ட இக் கோயில் பொதுவாகப் பொற்கோயில் என அழைக்கப்படுகிறது.
சீக்கியக் கோயில்களுக்குள் பிற மதத்தினரும் அநுமதிக்கப்படுகின்றனர். எனினும், உட் செல்லும் எவரும் காலணிகளைக் கழற்றிவிட்டு, கைகழுவித் தலையில் துண்டு அல்லது தொப்பி அணிந்தே செல்ல முடியும்.
கிறித்தவக் கோயில்கள்
right|thumb|225px|[[வத்திக்கான் நகர்|வத்திக்கான் நகரின் புனித பேதுரு பேராலயம்]]
கிறித்தவர்கள் தங்களின் வழிபாட்டு இடங்களை சர்ச் என அழைப்பர். கிறித்த சர்ச்க்குள் பிற மதத்தினரும் அனுமதிக்கப்படுகின்றனர். ஆயினும் திருவருட்சாதனங்களில் குறிப்பாக நற்கருணை விருந்தில் பங்கு பெற முடியாது. எல்லா கிறித்தவ ஆலயங்களும் குறிப்பாக கத்தோலிக்க ஆலயங்கள் அனைத்தும் ஏதேனும் ஒரு புனிதரோ அல்லது இயேசு கிறித்துவின் பெயராலோ தந்தையாம் கடவுளுக்கே அர்பணிக்கப்பட்டதாகும்.
சுழலி மின்னாக்கி
சுழலி மின்னாக்கி (Turbo generator) என்பது மின்சார உற்பத்திக்காக ஒரு விசையாழியும் மின்னாக்கியும் நேரடியாக இணைக்கப்பட்ட ஒர் அமைப்பாகும். நீராவியால் இயங்கும் பெரிய சுழலி மின்னாக்கிகள் உலகின் மின்சாரத் தேவையில் பெரும்பான்மையை வழங்குகின்றன. நீராவியால் இயங்கும் சுழலி-மின் கப்பல்களாலும் இவை பயன்படுத்தப்படுகின்றன.
வாயு விசையாழிகளுடன் கூடிய சிறிய சுழலி-மின்னாக்கிகள் பெரும்பாலும் துணை மின் அலகுகளாகப் பயன்படுத்தப்படுகின்றன. டீசல் மின்னாக்கிகள் வழக்கமாக சிறந்த எரிபொருள் செயல்திறனை வழங்குகின்றன, ஆனால், மறுபுறத்தில், டீசல் மின்னாக்கிகள் குறைவான சக்தி அடர்த்தியைப் பெற்றிருப்பதால் இவற்றுக்கு கூடுதல் இடம் தேவைப்படுகிறது.
பெரிய வாயு விசையாழி மின்னாக்கிகளின் செயல்திறனை ஒர் ஒருங்கிணைந்த சுழற்சியைப் பயன்படுத்தி அதிகப்படுத்தப்படலாம், இத்திட்டத்தில் சூடான வெளியேற்ற வாயுக்கள் மற்றொரு சுழலி மின்னாக்கியை இயக்க நீராவியை உருவாக்குகின்றன. இந்நீராவி மற்றொரு சுழலி மின்னாக்கியை இயக்கப் பயன்படுகிறது.
வரலாறு
தண்ணீர் சுழலிகளே முதலாவது சுழலி மின்னாக்கிகள் ஆகும். இவை மின்சார மின்னாக்கிகளை உந்தி மின்சாரத்தைத் தோற்றுவித்தன. 1866 இல் முதலாவது நீர் விசையாழி அங்கேரியில் கன்சு நிறுவனத்தின் பொறியியலாளர்களால் வடிவமைக்கப்பட்டது. தொழில்துறை அளவிலான மின்னாக்கிகளின் உற்பத்தி 1883 ஆம் ஆண்டில் தொடங்கியது. சுழலி மின்னாக்கியை 1903 ஆம் ஆண்டில் அங்கேரிய பொறியாளரான ஓட்டோ பிளேட்டி கண்டுபிடித்தார். ஆனால் பார்சன்சு என்பவர் ஏற்கனவே நேர்மின்னோட்ட நீராவி இயக்க சுழலி மின்னாக்கியை 1887 ஆம் ஆண்டில் ஒரு மின்னாக்கியைப் பயன்படுத்தி செயல்விளக்கம் அளித்திருந்தார், 1901 இல் செருமனியின் எபர்பெல்டிலுள்ள மெகாவாட் மின் திறன் அளவு மின்னுற்பத்தி திட்டத்திற்கு மாறுமின்னோட்ட சுழலி மின்னாக்கியை விநியோகம் செய்திருந்தார். நீராவி வகை இயங்கு வாகனங்களில் வாகனத்தின் ஒளியமைப்பு மற்றும் வெப்பமூட்டும் அமைப்புகளுக்கான ஆற்றல் மூலமாகவும் சுழலி மின்னாக்கிகள் பயன்படுத்தப்பட்டன.
ஐதரசன் குளிர்விப்பு சுழலி மின்னாக்கிகள்
காற்று குளிர்விப்பு மின்னாக்கிகளின் அடிப்படையில் ஐதரசன் வாயுவை குளிர்விப்பானாக பயன்படுத்தி ஐதரசன் குளிர்விப்பு சுழலி மின்னாக்கிகள், அமெரிக்காவில் 1937 ஆம் ஆண்டு டேய்டான் மின் மற்றும் ஒளி நிறுவனம் உருவாக்கியது. ஐதரசன் வாயுவானது, சுழலகத்தில் குளிர்விப்பானாகவும் சிலசமயங்களில் நிலையகத்தில் குளிர்விப்பானாகவும் பயன்படுத்தப்படுகிறது. இதனால் 99.0% செயல்திறனை எட்டமுடிகிறது. ஐதரசன் வாயுவின் உயர் வெப்பக்கடத்தல், தன்வெப்ப ஏற்புத்திறன், குறைவான அடர்த்தி முதலியன இதற்கான காரணங்களாகும். மின்னாற்பகுப்பு மூலம் ஐதரசன் வாயு தளத்திலேயே தயாரிக்கப்படுகிறது.
தேசிய கல்விக் கொள்கை 2020
தேசிய கல்விக் கொள்கை 2020 (NEP 2020) இந்திய மத்திய அமைச்சரவையால் 29 ஜூலை 2020 அன்று ஒப்புதலளிக்கப்பட்டது. இந்த கல்விக் கொள்கை, இந்தியாவின் புதிய கல்வி முறையின் தொலைநோக்கினை கோடிட்டுக் காட்டுகிறது. இந்த புதிய கொள்கை முந்தைய தேசிய கல்விக் கொள்கைக்கு (1986) மாற்றாக நடைமுறைக்கு வருகிறது.இந்தக் கொள்கை ஆரம்பக் கல்வி தொடங்கி உயர் கல்வி வரைக்குமான விரிவான மற்றும் முழுமையான வடிவமைப்பாகும். மேலும் இந்த கல்விக் கொள்கை கிராமப்புற மற்றும் நகர்ப்புற இந்தியாவில் கல்வியோடு இணைந்த தொழிற்பயிற்சியையும் முன் வைக்கிறது. இந்த கல்விக் கொள்கை 2030ஆம் ஆண்டிற்குள் இந்தியாவின் கல்வி முறையை மாற்றுவதை நோக்கமாகக் கொண்டுள்ளது.
கொள்கை வெளியான சிறிது நேரத்திலேயே, எந்தவொரு குறிப்பிட்ட மொழியையும் படிக்க யாரும் கட்டாயப்படுத்தப்படமாட்டார்கள் என்றும், கற்பித்தல் ஊடகம் ஆங்கிலத்திலிருந்து எந்த பிராந்திய மொழிக்கும் மாற்றப்படாது என்றும் அரசாங்கம் தெளிவுபடுத்தியது. தேசிய கல்விக் கொள்கையில் உள்ள மொழிக்கொள்கை இயற்கையில் ஒரு பரந்த வழிகாட்டுதலும் ஆலோசனையும் ஆகும். இதனை செயல்படுத்துவது குறித்து மாநிலங்கள், நிறுவனங்கள் மற்றும் பள்ளிகள் முடிவு செய்ய வேண்டும். இந்தியாவில் கல்வி என்பது மாநில மற்றும் மத்திய அரசுகளின் ஒருங்கியல் அதிகாரப் பட்டியலில் உள்ள ஒன்றாகும்.
தொலைநோக்கு
2020 தேசிய கல்வி கொள்கையின் தொலைநோக்கு:
ஏற்பாடுகள்
மாற்றங்கள் மற்றும் நோக்கங்கள்:
மொழிகள்
இந்த கல்விக்கொள்கை தாய்மொழி மற்றும் பிராந்திய மொழிகளின் முக்கியத்துவத்தை முன் வைக்கிறது; 5 ஆம் வகுப்பு வரையிலும் அல்லது அதற்குப் பின்னாலும் கூட கற்பித்தல் மொழியாக தாய்மொழி இருக்க வேண்டும். சமஸ்கிருதம் மற்றும் வெளிநாட்டு மொழிகளுக்கும் முக்கியத்துவம் அளிக்கப்படும். மாணவர்களுக்கு எந்த ஒரு மொழியும் திணிக்கப்படாது என்றும் கொள்கை கூறுகிறது.
கொள்கை வெளியான சிறிது நேரத்திலேயே, தேசியக் கல்விக் கொள்கையில் உள்ள மொழிக்கொள்கை ஒரு பரந்த வழிகாட்டுதலாகும் என்று அரசாங்கம் தெளிவுபடுத்தியது; மற்றும் அதை செயல்படுத்துவது தொடர்பாக மாநிலங்கள், நிறுவனங்கள் மற்றும் பள்ளிகள் தான் தீர்மானிக்க வேண்டும். 2021 ஆம் ஆண்டில் தேசிய பாடத்திட்ட கட்டமைப்பில் ஒரு விரிவான மொழி உத்தி வெளியிடப்படும். 60 ஆண்டுகளுக்கு முன்பே இத்தகைய மொழிக்கொள்கையை சர்தார் படேல் வித்யாலயா போன்ற நிறுவனங்கள் ஏற்கனவே இருந்தன என்பதும் குறிப்பிடத்தக்கதாகும். 1986 ஆம் ஆண்டின் தேசிய கல்விக் கொள்கை மற்றும் கல்வி உரிமைச் சட்டம், 2009 ஆகிய இரண்டுமே தாய்மொழியின் பயன்பாட்டை ஊக்குவிப்பதை ஒரு வழிகாட்டு நடைமுறையாகக் கொண்டிருந்தன.
மேற்கோள்கள்
பகுப்பு:மோதி ஆட்சி பகுப்பு:2020 இல் இந்தியா பகுப்பு:இந்தியாவில் கல்வி
பெத்தகண்டியாடா
இந்த மண்டலம், ஆந்திரப் பிரதேசத்தின் விசாகப்பட்டினம் மாவட்டத்தில் உள்ள 43 மண்டலங்களில் ஒன்று.
ஆட்சி
இந்த மண்டலத்தின் எண் 31. இது ஆந்திர சட்டமன்றத்திற்கு பெந்துர்த்தி சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:விசாகப்பட்டினம் மாவட்டம்
கிரிஷ்டியன்சான்ட்
கிரிஷ்டியன்சான்ட் (Kristiansand) என்பது தெற்கு நார்வேயின் வெஸ்ட்-அக்டெர் மாவட்டத்தில் உள்ள ஒரு நகரம் அல்லது நகராட்சி ஆகும். நார்வேயில் கிரிஷ்டியன்சான்ட் நகராட்சி 5வது பெரிய நகரம் ஆகும். 2013, சனவரி 1இன் மக்கட்தொகை கணக்குப்படி 90,476 மக்கள் இந்நகரில் வாழ்கின்றார்கள். இதன் நகர்பகுதிக்குள் மட்டும் 2009, சனவரி 1இன் மக்கட்தொகை கணக்குப்படி 67,547 வாழ்வதினால், இது 8வது பெரிய நகர்ப்பகுதியாகும்.
பகுப்பு:நோர்வே
மார்த்தா நஸ்பாம்
மார்த்தா க்ரேவென் நஸ்பாம் (Martha Craven Nussbaum, பிறப்பு: மே 6, 1947) ஒரு அமெரிக்க மெய்யியல் அறிஞர் ஆவார். தற்போது சிகாகோ பல்கலைக்கழகத்தில் சட்டம் மற்றும் நெறிமுறைகள் துறைகளில் எர்ன்ஸ்ட் ஃப்ரண்டு பெருந்தொண்டு பேராசிரியராக இருக்கும் அவர், அங்கு சட்டப் பள்ளி மற்றும் தத்துவவியல் துறையில் கூட்டாக நியமிக்கப்பட்டுள்ளார். பண்டைய கிரேக்க மற்றும் ரோமானிய தத்துவம், அரசியல் தத்துவம், இருத்தலியல், பெண்ணியம் மற்றும் விலங்குரிமை உள்ளிட்ட நெறிமுறைகள் ஆகிய துறைகளில் தனித்த ஈடுபாடு கொண்டவர். பண்டைய கிரேக்க-உரோமானிய இலக்கியங்கள், தெய்வீகவியல், அரசறிவியல் ஆகியவற்றில் இணை நியமனங்களையும் கொண்டுள்ள நஸ்பாம், தெற்காசிய ஆய்வுகள் குழுவின் உறுப்பினராகவும், மனித உரிமைகள் திட்டத்தின் குழு உறுப்பினராகவும் உள்ளார். அவர் இதற்கு முன்பு ஹார்வர்ட் மற்றும் பிரௌன் பல்கலைக்கழகங்களில் கற்பித்திருக்கிறார்.
தி ஃபிராஜைலிட்டி ஆஃப் குட்னஸ் (1986), கல்டிவேட்டிங் ஹ்யூமானிடி (1997), செக்ஸ் அண்ட் சோஷியல் ஜஸ்டிஸ் (1998), ஹைடிங் ஃப்ரம் ஹியூமானிடி (2004), ஃப்ரான்டியர்ஸ் ஆஃப் ஜஸ்டிஸ் (2006), ஃப்ரம் டிஸ்கஸ்ட் டு ஹ்யூமானிடி (2010) உள்ளிட்ட பல நூல்களை நஸ்பாம் இயற்றியுள்ளார். அவர் கலை மற்றும் மெய்யியலில் 2016 கியோட்டோ பரிசு, 2018 பெர்க்ரூன் பரிசு, 2021 ஹோல்பெர்க் பரிசு ஆகியவற்றைப் பெற்றவராவார்.
காடந்தேத்தி அமராவதீஸ்வரர் கோயில்
காடந்தேத்தி அமராவதீஸ்வரர் கோயில் தமிழ்நாட்டில் நாகப்பட்டினம் மாவட்டம், காடந்தேத்தி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அமராதீஸ்வரர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நாதியா சுகாம்சுகா
நாதியா சகாம்சுகா (Nadia Zakamska) ஓர் உருசிய-அமெரிக்க வானியலாளர் ஆவார். இவர் ஜான் ஆப்கின்சு பல்கலைக்கழகத்தில் பேராசிரியராகப் பணிபுரிகிறார்.
துறவறப் புகுநிலை இயக்குநர்
துறவறப் புகுநிலை இயக்குநர் என்பவர் கத்தோலிக்க திருச்சபையில் கத்தோலிக்க துறவறப் புகுநிலையினரை பயிற்றுவித்து உருவாக்கும் பணியையும் அதற்காக உள்ள இல்லத்தை நிர்வகிக்கும் பொறுப்புடையத் துறவி ஆவார். துறவறப் புகுநிலையினரின் அழைத்தலைத் தெளிவாக உய்த்துணர்வதும் தேர்வுசெய்து பார்ப்பதும்; மற்றும் சபைக்குரிய நிறைவாழ்வை நடத்த அவர்களைப் படிப்டியாக உருவாக்குவதும் இயக்குநருடைய கடமையாகும்.
நாதியா சுகாம்சுகா
இளமையும் கல்வியும்
இவர் மாஸ்கோ இயற்பியல் தொழில்நுட்ப நிறுவனத்தில் இளவல் பட்டமும் 2001 இல் கோட்பாட்டு இயற்பியலில் முதுவர் பட்டமும் பெற்றார். பின்னர் இவர் முனைவர் பட்ட ஆய்வுக்குப் பிரின்சுடன் பல்கலைக்கழகத்தில் சேர்ந்து அங்கு 2005 இல் முனவர் பட்டம் ஈட்டினார்.
துறவறப் புகுநிலை இயக்குநர்
துறவறப் புகுநிலையினர் தங்களின் நேரத்தை இறைவேண்டலிலும்,  தியானத்திலும் செலவிட்டு இயேசுவின் வாழ்வையும் தூயவர்களின் வாழ்வையும் பின்பற்றி தங்களையே உறுவாக்கிக்கொள்ள வழிவகை செய்யது இப்பணியினை ஆற்றுவோரின் கடமை ஆகும். இப்பணிக்காலத்தில் இவர் ஒவ்வொரு புகுநிலையினரைப்பற்றியும் முறையான அதிகாரிகளிடம் அறிக்கை அளிக்கவேண்டும். இதனால் இவர்கள் மற்றக் கடமைகளால் தடை செய்யப்படாமல் தங்களது பணியைப் பயனுள்ள வகையில்; நிலையான விதத்திலும் நிறைவேற்றக் கூடியவர்களாக இருக்க வேண்டும்.
நாதியா சுகாம்சுகா
வாழ்க்கைப் பணியும் ஆராய்ச்சியும்
இவர் வகை இரண்டு குவேசார்களின் பன்முக அலைநீளங்களைப் பற்றி ஆய்வு செய்கிறார். மேலும் இவர் மீப்பொருண்மைக் கருந்துளைகளைப் பற்றியும் பால்வெளி உருவாக்கத்தின் அவற்றின் பாத்திரம் பற்ரியும் ஆய்வு மேற்கொண்டுவருகிறார். மேலும் இவர் புறவெளிக் கோள்கள் பற்றியும் புறவெளிப் பால்வெளி வானியலிலும் பற்றியும் ஆய்வு செய்கிறார்.
துறவறப் புகுநிலை இயக்குநர்
துறவறப் புகுநிலை இயக்குநர் சபையின் உறுப்பினராகவும் நிரந்தர வார்த்தைப்பாடு கொடுத்தவராகவும் முறைப்படி நியமிக்கப்பட்டவராகவும் இருக்கவேண்டும். அச்சபையானது குருக்களை உருவாக்குவதில் முனைப்புடன் இருந்தால் இவ்வியக்குநர் ஒரு குருவாக இருக்க வேண்டும்.
நாதியா சுகாம்சுகா
தகைமைகளும் விருதுகளும்
சகாம்சுகா சுலோவான் ஆய்வுறுப்பினர். இவர் 2014 இல் அமெரிக்க வானியல் கழகத்தின் நியூட்டன் இலாசி பியர்சு பரிசைப் பெற்றார். இது நோக்கீட்டு வானியலில் குறைந்தது ஐந்தாண்டுகள் தொடர்ஆராய்ச்சிப்பணி புரிந்தவருக்குத் தரப்படுகிறது.
துறவறப் புகுநிலை இயக்குநர்
மேற்கோள்கள்
பகுப்பு:கத்தோலிக்க துறவற சபைகள்
இலங்கையின் தலைமை நீதிபதி
இலங்கையின் தலைமை நீதிபதி அல்லது பிரதம நீதியரசர் (Chief Justice of Sri Lanka) இலங்கையின் நீதித்துறையின் தலைவரும், இலங்கை மீயுயர் நீதிமன்றத்தின் தலைமை நீதிபதியும் ஆவார். தலைமை நீதியரசர் மீயுயர் நீதிமன்றத்தின் பத்து நீதிபதிகளில் ஒருவர் ஆவார். ஏனைய ஒன்பது பேரும் Puisne Justices எனப்படுவர். தலைமை நீதிபதி பதவி இலங்கையில் 1801 ஆம் ஆண்டு முதன் முதலாக உருவாக்கப்பட்டது. தலைமை நீதிபதி நாடாளுமன்றப் பேரவையின் பரிந்துரையின் பேரில் இலங்கை அரசுத்தலைவரால் நியமிக்கப்படுகிறார்.
இலங்கையின் முதலாவது தலைமை நீதிபதி கோட்ரிங்டன் எட்மண்ட் காரிங்டன் ஆவார். 47வது, தற்போதைய தலைமை நீதிபதி ஜயந்த ஜெயசூரிய ஆவார்.
வரலாறு
1796 ஆம் ஆண்டில் பிரடெரிக் நோர்த் பிரித்தானிய இலங்கையின் முதலாவது ஆளுநரானார். 1801 ஆம் ஆண்டில் மீயுயர் நீதிமன்ற முறை நாட்டில் அறிமுகப்படுத்தப்பட்டது. அந்நீதிமன்றத்திற்கு இரண்டு நீதிபதிகளை நியமிக்க சட்டமியற்றப்பட்டது. நீதிபதிகள் இங்கிலாந்து அல்லது அயர்லாந்தில் குறைந்தது ஐந்து ஆண்டு காலம் வழக்குரைஞராகப் பணியாற்றியிருக்க வேண்டும் என்றும் சட்டம் கூறியது. அக்காலத்தில் மும்பை உச்சநீதிமன்ற நீதிபதியாக இருந்த தனது நண்பர் சேர் கோட்ரிங்டன் எட்மண்ட் காரிங்டன் என்பவரை இலங்கையின் தலைமை நீதிபதியாக நியமிக்க நோர்த் பரிந்துரைத்தார். இதன் மூலம் 1801 மார்ச்சில் காரிங்டன் முதலாவது தலைமை நீதிபதி ஆனார். அதே ஆண்டு செப்டம்பர் 5 இல் எட்மண்ட் என்றி லசிங்டன் என்பவர் 2 வது நீதிபதியாக (Puisne Judge) நியமிக்கப்பட்டார்.
சுக்கிலம் (யோகம்)
இந்திய சோதிடத்தில் சுக்கிலம் என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் இருபத்து நான்காவது ஆகும். இராசிச் சக்கரத்தின் தொடக்கப் புள்ளியில் இருந்து 306° 40' தொடக்கம் 320° 00' வரை "சுக்கிலம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "சுக்கிலம்" ஆகும். இந்த நேரத்தில் பிறக்கும் ஒருவர் "சுக்கிலம்" யோகத்தைத் தனது பிறந்த யோகமாகக் கொண்டிருப்பார்.
சமசுக்கிருத மொழியில் ஷுக்ல (Shukla) என்பது தூய்மை, சுத்தம், வெண்மை போன்ற பொருள்களைத் தருவது. மங்கலமான யோகம் எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் சந்திரன். ஆட்சித் தேவதை பார்வதி.
வெளியிணைப்புக்கள்
பகுப்பு:பஞ்சாங்கம் பகுப்பு:சோதிடம்
சசிமி
thumb|right|250px|உண்பதற்கு தயாரான சசிமி thumb|பாரம்பரியமானது சசிமி சசிமி அல்லது சஷிமி (கன் எழுத்து: 刺身) சமைக்கப்படாத புதிய கடலுணவுகளைக் கொண்டு தாயாரிக்கப்படும், யப்பானிய உணவாகும். இதில் கடலுணவுகள் 2.5 சதம மீட்டர் அகலமும் 4 சதம மீட்டர் நீளமும் 0.5 சதம மீட்டர் தடிப்பும் கொண்ட பகுதிகளாக வெட்டப்பட்டு இத்துண்டுகளை தோய்த்து உண்பதற்கான சோஸ் (வசாபி கலக்கப்பட்ட சோயா சோஸ்) ஒன்றோடு பரிமாறப்படும். மீன் துண்டுகளுடன் சிலவேளைகளில் மெல்லியதாக வெட்டப்பட்ட இஞ்சியும் வழங்கப்படும். இது யப்பானில் மிகவும் பிரசித்தமான உணவாகும்.
பரிமாறல்
thumb|right|250px|உணவகங்களில் பொதுவாக வாடிக்கையாளர் முன்னதாகவே சசிமி தாயாரிக்கப்படும் சசிமி யப்பானிய பாரம்பரிய உணவில் பெரும்பாலும் முதலாவதாக உட்கொள்ளப்படும் சிற்றுணவாகும். ஆனால் இதுவே பிரதான உணவாகப் பரிமாறப்படும் சந்தர்ப்பங்களும் அதிகமாகும். சசிமி ஏனைய உணவுகளின் சுவை நாவை பாதிக்கும் முன்னர் உட்கொள்ளப்பட வேண்டும். சசிமியின் சுவை அதில் பயன்படுத்தப்பட்டுள்ள கடலுணவுக்கேற்ப வேறுபடக் கூடியதாகும். கடலுணவுடன் முள்ளங்கிக் கிழங்கு சிறு கீற்றுகளாக சீவப்பட்டு பரிமாறப்படும். சசிமியுடன் பரிமாறப்படும் சோஸ் பொதுவாக சோயா சோஸ், வசாபி, தேசிக்காய்ச் சாறு போன்றவற்றின் கலப்பாகும். யப்பானியர்கள் வசாபியை தாங்களே சோயா சோஸில் கலக்க விரும்புவதால், இவை தனித்தனியாக பரிமாறப்பட்டு உணவுக்கு முன்னர் அவரவரே கலந்துக் கொள்வர். வசாபி சுவையூட்டியாக பயன்பட்டாலும் அது சமைக்கப்படாத கடலுணவில் இருக்கக் கூடிய பாக்டீரியாக்களை அழிக்க உதவுகிறது.
வகைகள்
பொதுவான மூலப் பொருட்கள்:
ஆக்டோபஸ் சிலவேலைகளில் சமைக்கப்பட்டுப் பரிமாறப்பட்டாலும் செமண் டூனா போன்றவை சமைக்கப்படாமலேயே பரிமாறப்படும்.
பகுப்பு:சப்பானிய உணவுகள்
தெற்கு நாணலூர் ஊராட்சி
தெற்கு நாணலூர் ஊராட்சி (Therkkunanallur Gram Panchayat), தமிழ்நாட்டின் திருவாரூர் மாவட்டத்தில் உள்ள கோட்டூர் வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1722 ஆகும். இவர்களில் பெண்கள் 884 பேரும் ஆண்கள் 838 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஜேசன் பிரவுண்
ஜேசன் பிரவுண் (Jason Brown , பிறப்பு: அக்டோபர் 10 1974), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 130 முதல்தர துடுப்பாட்டப் போட்டிகளிலும், 159 ஏ-தர துடுப்பாட்டப் போட்டிகளிலும், 44 இருபதுக்கு -20 போட்டிகளிலும் கலந்து கொண்டுள்ளார். 1996 -2009 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1974 பிறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:வாழும் நபர்கள்
யூட்டர்சென்
யூட்டர்சென் (Uetersen) எனப்து ஜெர்மனியின் வட பகுதியில் பின்னெபேர்க் மாவட்டத்தில் உள்ள ஒரு நகரம் ஆகும். இது ஹாம்பூர்க் நகரில் இருந்து 30 கிமீ வடமேற்கே, எல்ம்ஷோர்ன் நகரில் இருந்து 7 கிமீ தெற்கே அமைந்துள்ளது.
பகுப்பு:செருமானிய நகரங்கள்
செண்டாட்டம்
தோற்றம்
இது ஒரு பழமையான விளையாட்டு. இரண்டாயிரம் ஆண்டுகளுக்கு முன்னரே பாரசீகர்கள் இந்த விளையாட்டை விளையாடினர். அங்கிருந்து இந்தியர்கள் இதை அறிந்து கொண்டனர். இந்தியாவிலிருந்து பிறகு ஆங்கிலேயர் மூலமாக மற்ற நாடுகளுக்கும் இந்த விளையாட்டு பரவியது.
போலோ ஆட்டக்களம்
போலோ ஆட்டக்களம் 275 மீட்டர் நீளமும் 138 மீட்டர் அகலமும் உள்ள புல் தரை. அகலப் பக்கங்களில் நடுவில் 8 மீட்டர் இடைவெளியில் இரண்டிரண்டு கம்பங்கள் நடப்பட்டிருக்கும். இக்கம்பங்களுக்கு இடையில் பந்து செல்லுமாறு அடித்து கோல் (Goal) போட வேண்டும். பந்து வெள்ளை வர்ணம் தீட்டப்பட்டிருக்கும். பந்தை அடிக்கப் பிரம்பு அல்லது மூங்கிலினாலான 3½ மீட்டர் நீளமுள்ள கழியை ஆட்டக்காரர்கள் பயன்படுத்துவர்.
விளையாடும் முறை
போலோ விளையாட்டில் இரு அணிகள் இருக்கும். ஒவ்வொரு அணியிலும் நான்கு ஆட்டக்காரர்கள் இருப்பார்கள். எதிர் அணியின் கோலினுள் பந்தை அடிப்பதே ஆட்டத்தின் குறிக்கோள். ஆட்டக்காரர்கள் விதிகளை மீறாமல் பார்த்துக்கொள்ள இரண்டு நடுவர்கள் இருப்பார்கள். குறிப்பிட்ட நேரத்திற்குள் அதிகமான கோல் போடும் அணியினர் வெற்றிபெற்றவர்களாவர்.
இயல்பு
போலோ மிக விரைவான ஓர் விளையாட்டு. இதை விளையாடுவதற்குக் குதிரைகள் தக்க பயிற்சி பெற்றிருக்க வேண்டும்.
மேற்கோள்கள்
பகுப்பு:குதிரையேற்ற விளையாட்டுக்கள் பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
அரட்டை இயலி (மென்பொருள்)
கணினியியலில் அரட்டை இயலி (ChatBot) என்பது மனிதர்களுக்கு இடையேயான உரையாடல் போன்று கணினிக்கும் மனிதர்களுக்கும் இடையே ஒரு சாதரணமான உரையாடலை செய்ய கூடிய ஒரு மென்பொருள் ஆகும். செயற்கை அறிவாண்மை நுணுக்கங்கள் வாயாடியை ஏதுவாக்குகின்றன. கல்வி, கணினி மனித உடாட்டம், ஆய்வு போன்ற இடங்களில் வாயாடிகள் பயன்படுகின்றன.
தமிழில் பூங்குழலி (அரட்டை இயலி) என்ற அரட்டை இயலி உத்தமம் 2003 மாநாட்டில் அறிமுகப்படுத்தப்பட்டது. 2017-ல் ஸ்நேட்ச்பாட் என்ற இஸ்ரேலிய நிறுவனம், ஒரு சேட்பாட் உருவாக்கும் வலைத்தளத்தைத் துவக்கியது, இது உணர்வுசார்ந்த பகுப்பாய்வுகளுடன் பாட்களை உருவாக்குவதற்கான திறனுடையதாக தயாரிப்பு நிறுவனம் தெரிவிக்கிறது.
மேற்கோள்கள்
பகுப்பு:செயற்கை அறிவாண்மைச் செயலிகள்
வகுரப்பம்பட்டி ஊராட்சி
வகுரப்பம்பட்டி ஊராட்சி (Vagurappampatti Gram Panchayat), தமிழ்நாட்டின் தர்மபுரி மாவட்டத்தில் உள்ள மொரப்பூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5324 ஆகும். இவர்களில் பெண்கள் 2500 பேரும் ஆண்கள் 2824 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தஞ்சாவூர் மீனாட்சி சுந்தரேஸ்வரர் கோயில்
தஞ்சாவூர் மீனாட்சி சுந்தரேஸ்வரர் கோயில் தமிழ்நாட்டின் தஞ்சாவூரில் அமைந்துள்ள சிவன் கோயிலாகும். இந்தக் கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கிமீ தொலைவில் கருந்தட்டாங்குடியில் அமைந்துள்ளது.
தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
இறைவன், இறைவி
இக்கோயிலில் உள்ள இறைவன் சுந்தரேஸ்வரர். இறைவி மீனாட்சி.
அமைப்பு
மூலவர் சன்னதியின் முன்புறம் துவாரபாலகர்கள் உள்ளனர். மூலவர் முன்பாக கொடி மரம், பலிபீடம், நந்தி. கருவறை கோஷ்டத்தில் தட்சிணாமூர்த்தி, அடிமுடிகாணா அண்ணல், துர்க்கை ஆகியோர் உள்ளனர். அருகில் சண்டிகேஸ்வர் சன்னதி உள்ளது. மூலவர் சன்னதியின் இடப்புறம் மீனாட்சியம்மன் சன்னதி. அம்மன் சன்னதியின் கருவறை கோஷ்டத்தில் குபேரன் உள்ளார். திருச்சுற்றில் விநாயகர் முன்பாக மூஞ்சுறு, மகாலிங்கம், வள்ளி தெய்வானையுடன் கூடிய சுப்பிரமணியர், வள்ளி தெய்வானையுடன் கூடிய சண்முகர், அய்யப்பன், ஆஞ்சநேயர், தண்டாயுதபாணி முன்பாக மயில், சரஸ்வதி, கஜலட்சுமி, நால்வர், நவக்கிரகம், சனீஸ்வர, பைரவர், சூரியன் ஆகியோர் உள்ளனர்.
குடமுழுக்கு
இக்கோயி 30.4.1990 மற்றும் 31.8.2007 ஆகிய நாள்களில் குடமுழுக்கு நடைபெற்றதற்கான கல்வெட்டுகள் உள்ளன.
மாடுகுலா மண்டலம்
மாடுகுலா மண்டலம், ஆந்திரப் பிரதேசத்தின் விசாகப்பட்டினம் மாவட்டத்தில் உள்ள 43 மண்டலங்களில் ஒன்று.
ஆட்சி
இந்த மண்டலத்தின் எண் 9. இது ஆந்திர சட்டமன்றத்திற்கு மாடுகுலா சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:விசாகப்பட்டினம் மாவட்டம்
எசு. எசு. முகமது இஸ்மாயில்
'''எசு.எசு. முகமது இஸ்மாயில்' (S. S. Mohammad Ismail'') தமிழக அரசியல்வாதி ஆவார். கரூர் மாவட்டம் பள்ளப்பட்டியில் பிறந்த இவர் 1996 ஆம் ஆண்டு நடைபெற்ற தேர்தலில் கரூர் மாவட்டம், அரவக்குறிச்சி சட்டமன்றத் தொகுதியில் திராவிட முன்னேற்றக் கழகம் கட்சி சார்பில் போட்டியிட்டு வெற்றி பெற்றார். 30-01-2006 அன்று இறப்பெய்தினார்.
மேற்கோள்கள்
பகுப்பு:கரூர் மாவட்ட நபர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு: 11 ஆவது தமிழ்நாடு சட்டமன்ற உறுப்பினர்கள் பகுப்பு:இந்திய முஸ்லிம்கள்
பொட்டிதட்டி ஊராட்சி
பொட்டிதட்டி ஊராட்சி (Pottithatti Gram Panchayat), தமிழ்நாட்டின் இராமநாதபுரம் மாவட்டத்தில் உள்ள போகலூர் வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1055 ஆகும். இவர்களில் பெண்கள் 520 பேரும் ஆண்கள் 535 பேரும் உள்ளனர்.